Ad d-nernu ayen d-yenna Salhi : « Tabdert d timenna n uḍris neɣ n tenfalit deg uḍris niḍen.(. . .)Tabdert tezmer ad tili d tafyirt neɣ d taseddart n yiwen n umaru i d-yebder umaru niḍen ; Tezmer diɣen ad tili d ayla n tmetti s lekmal-is bḥal lemtul d yinzan. S umata, tbdert, tettban-d mebla ugurm mačči am uwehhi, acku win i tt-isxedmen ifreq-itt s ttawilat ama n tmenna ama n tira, ɣef wayen d-yeqqar netta 46». Tanfalit-agi: « ayen yellan d ayla n tmetti s lekmal-is » lmeɛna-as ayen yellan deg tidemmi taseklant taqbaylit, ayen akk i ɣ-d-yewwḍen s yimi. Inzan d tawsit gar tewsatin n tgemmi-agi. Rabia deg ungal nnig usennan isemres kra n tenfaliyin akken ad d-yebder ayla-agi n tmetti : -Yanna-as uneɣrim: « Axxam-iw yeqqel-iyi d izem, ufiɣ-as ddwa i unadi » (sbt 17).